Няколко стъпки за перфектно здраве, чиста кожа, блестящи очи и коси, и усмивка до уши. По Баба Ванга - Виделей
Онлайн Книжарница И магазин
Няколко стъпки за перфектно здраве, чиста кожа, блестящи очи и коси, и усмивка до уши. По Баба Ванга
1. Преди всичко - не преяждайте. На пазара и без това се предлагат повече продукти, отколкото имаме нужда. Преяждането води до сериозни заболявания, от които страдат всички органи.
2. През лятото обезателно ходете боси! Така няма да прекъсвате връзката си със земята.
3. Научете се правилно да почивате. Денят е създаден за работа, а нощта - за сън. За да сме здрави и работоспособни, трябва да си лягаме не по-късно от 10 часа вечерта, а сутрин да се събуждаме към 5-6 часа.
4. Непрекъснато пийте чай от горски плодове или билки. В отварата има чистота и източник на здраве.
5. Поне веднъж в седмицата яжте накиснато в чиста вода жито. По този начин постоянно ще очиствате организма си и ще имате непрекъснат източник на сила.
6. Хората трябва да ядат ръжен хляб, за да оцелеят и съхранят здравето си. В наше време ръжта има все по-голямо значение.
7. Намалете до минимум мазните храни.
8. Тези, които искат да са здрави, трябва постепенно да намалят дела на месните блюда в храненето си и постепенно да се откажат от месото.
9. Не пушете! Цигарите са сигурен убиец. Той е подъл и постепенно ни унищожава.
10. Движете се повече и много работете! Губенето на време и бездействието са болест, която погубва не само тялото, но и душата.
11. Не се мийте с много гореща вода. По-често използвайте домашен сапун и природни средства, които не дразнят тялото.
12. Вечер, преди лягане, обезателно измивайте краката си, ако може, вземете цялостен душ. Водата не само измива мръсотията, натрупана през деня, но и ни чисти от лошите мисли и лоши енергии, които могат да нарушат спокойния ни сън.
13. Прекалената употреба на лекарства вреди на здравето. Изкуствените илачи затварят вратата, през която посредством билките влизат природните сили, възстановяващи нарушения баланс в болния организъм.
14. През лятото пускайте децата да играят на воля, на каквото си искат: да се мокрят във водата, да тичат, да скитат в гората. През зимата това ще е от полза за здравето им и ще ги пази от болести.
15. Обичайте се един друг, стремете се към добри дела. Мислете позитивно и това ще е най-доброто лекарство за всеки от нас.